polyglot-tagger/wikipedia-language-snippets-filtered huggingface dataset:
సుహానీ చాలా సున్నితమైనది. ఆత్మవిశ్వాసం తక్కువ. ఆమెకు ప్రతిదాని వలనా, ప్రతిఒక్కరి వలనా ఇబ్బందే. కాకపోతే ఆమె తన చిరాకులను తనలోనే అణచి ఉంచుకుంటుంది. ఒక రోజు, ఆమె ఒక ప్రమాదం చూస్తుంది. ఆమె కృష్ణ ప్రసాద ను రక్షిస్తుంది. అతను కోలుకున్నాక, సుహానీ తన రివాల్వర్‌ను చూసిందని తెలుసుకుంటాడు. తన ప్రాణాలను కాపాడినందుకు "కృతజ్ఞత"గా ఆ రివాల్వరును ఆమెకు ఇస్తాడు. ఆమె ద్వేషించే ఎవరిపైనైనా ఆమె కోపాన్ని చూపమని చెబుతాడు. ఆమె చేసే ఏ కంగాళీనైనా తాను శుభ్రపరుస్తానని చెబుతాడు. తన రెండు ముఖాల బెస్ట్ ఫ్రెండ్ అనిత ను చంపాలనే ఉద్దేశంతో సుహానీ బయలుదేరింది.
అనితతో ఆమె స్నేహం యొక్క ఫ్లాష్ బ్యాక్. వారు ఒకే ఉద్యోగం కోసం ఇంటర్వ్యూకు వెళ్తారు. అనిత సుహానీని మోసగించి ఇంటర్వ్యూకి తప్పుడు చిరునామా ఇస్తుంది. సుహానీ వేరే హోటల్‌లో కాల్ గర్ల్స్ కోసం జరిపిన దాడిలో చిక్కుకుంటుంది. సుహాని అనితను పోలీస్ స్టేషన్కు పిలుస్తుంది, తానామెకు తప్పుడు అడ్రసు ఇచ్చినట్లు అనిత ఒప్పుకోదు. ఆమె ఆ హోటల్‌లో ఎందుకు ఉందో తనకు తెలియదని చెబుతుంది. తరువాత, అనిత తనను వడుకుంటోందనీ, స్నేహితురాలిగా నటిస్తోందనీ సుహానీ గ్రహిస్తుంది.
ప్రస్తుతం లోకి వస్తే, ఆమె అనిత ఇంటికి వెళుతుంది. అక్కడ పరిస్థితి సరిగ్గా లేదని తెలుసుకుంటుంది. ఉద్యోగం పొందడానికి అనిత కంపెనీ ఛైర్మన్‌తో పడుకుంది. కాని చివరికి ఉద్యోగం రాలేదు. ఆమె పోలీసులకు ఫిర్యాదు చేసినప్పటికీ ఎవరూ ఆమెను నమ్మలేదు. ఈ వార్త కారణంగా ఆమె తండ్రి మరణించాడు అనిత మానసికంగా దెబ్బతింది. సుహానీ ఆమెను చంపలేదు.
ఆమె తన ప్రియుడు సందీప్ వద్దకు వెళుతుంది, కానీ ఆ ప్రయత్నం కూడా విఫలమౌతుంది. చివరగా, ఆమె తన జీవితంలోని అన్ని బాధలకు మూలకారణమైన ఒక నిర్దిష్ట వ్యక్తిపై సమాచారాన్ని సేకరించి అతన్ని చంపాలని నిర్ణయించుకుంటుంది. ఆ వ్యక్తి ఎవరు, సుహానీ అతన్ని ఎందుకు చంపాలనుకుంటున్నదే మిగతా సినిమా.
సాధ్యం 2010 లో విడుదలైన తెలుగు సినిమా. కార్తికేయ గోపాలకృష్ణ దర్శకత్వంలో . రత్న కుమార్, డి కరుణాకర్, డి సురేష్ లు కుమార్ బ్రదర్స్ సినిమా పతాకంపై నిర్మించారు. జగపతి బాబు, ప్రియమణి ప్రధాన పాత్రల్లో నటించారు. చిన్నీ చరణ్ సంగీతం అందించాడు. ఈ చిత్రం బాక్సాఫీస్ వద్ద ఫ్లాప్గా నమోదైంది.
పర్వత ద్వారం గూండా చీకటి ప్రయాణం చేసిన గిల్గమేష్ సముద్రపు గట్టున ఉన్న అందమైన బృందావనంలోకి అడుగుపెడతాడు. అక్కడ సత్రాన్ని ని చూసుకునే సిదురి అనే సంరక్షకురాలిని కలిసి అతడి యాత్ర గురించి చెబుతాడు. నిత్యజీవం గురించి వెదకడం అనేది అసాధ్య ప్రయత్నమని, ప్రపంచపు సుఖాలతోనే సంతృప్తి చెందాలని బోధిస్తుంది. ఆమె బోధలు గిల్గమేష్ అంగీకరించలేకపోతాడు. దాంతో ఆమె గిల్గమేష్ ని ఉర్షనాభి అనే నావికుడిని కలవమంటుంది. ఉర్షనాభి తన నావలో గిల్గమేష్ ను సముద్రం మీదుగా, మరణపు నీరు మీదుగా ఉష్ణాపిస్టిమ్ వద్దకు తీసుకువెళ్ళతాడు. ఉష్ణాపిస్టిమ్ గిల్గమేష్ కు జలప్రళయ కథలో తాను దేవుళ్ళు సమావేశమయ్యి ఎలా మానవాళిని నాశనం చేయాలనుకున్నారో చెప్పాడు. బుద్ధికి దేవుడైన 'ఇఏ' ఉష్ణాపిస్టిమ్ కు దేవుడి ప్రణాళికను చెప్పి, అతని కుటుంబంతో సహా ప్రతి జీవరాశి జలప్రళయం నుండి తప్పించుకొనేలా ఓడను ఎలా తయారుచేసుకోవాలో చెప్పాడు. జలప్రళయం తర్వాత దేవుళ్ళు చేసిన తప్పుకి చింతించి మానవాళిని మళ్ళీ నాశనం చేయకూడదు అనుకుని, మనిషి మరణించినా మానవాళి మాత్రం కొనసాగేలా ఉష్ణాపిస్టిమ్ కి నిత్యజీవనం ప్రసాదించారు.
ఒకసారి ఇద్దరూ కలిసి మనుష్యులు నిషేధించబడిన దేవదారు అడవిలో చెట్లను దొంగిలించాలని అనుకుంటారు. ఆ దేవదారు అడవికి సంరక్షకుడు హంబాబా అనే రాక్షసుడు. ఇతడు భూమి, గాలికి దేవుడైన ఎన్లిల్ కు భక్తుడు. గిల్గమేష్, ఎంకిడు కలిసి హంబాబాతో పోరాడతారు. షమాష్ అనే సూర్య దేవుడు సహాయంతో హంబాబాను చంపేస్తారు. నిషేధించబడిన చెట్లను నరికి పెద్ద ద్వారాన్ని, మిగిలిన చెక్కలతో తిరిగి యురక్ నగరానికి వెళ్ళడానికి పడవను తయారుచేస్తారు. తిరుగుప్రయాణంలో ఇస్తార్ అనే ప్రేమ దేవత గిల్గమేష్ ను మోహిస్తుంది. గిల్గమేష్ ఆమె ప్రేమను తిరస్కరిస్తాడు. కోపించిన ఇస్తార్ ఆకాశ దేవుడైన ఆమె తండ్రి 'అను' గిల్గమేష్ ని శిక్షించడానికి దేవలోకం నుండి వృషభాన్ని పంపిస్తాడు. ఆ వృషభం ఏడు సంవత్సరాల కరువుతో ఆకాశంనుండి దిగివస్తుంది. గిల్గమేష్, ఎంకిడు కలిసి ఆ వృషభంతో పోరాడి దానిని హతమారుస్తారు. దాంతో దేవుళ్ళందరూ ఒక చోట సమవేశమయ్యి ఎంకిడుని చంపేయాలని నిర్ణయించుకుంటారు. ఎంకిడు అనారోగ్యం పాలై బాధపడి మరణిస్తాడు. స్నేహితుడి మరణంతో గిల్గమేష్ దుఖంలో మునిగిపోతాడు.
కావ్యం ప్రారంభంలో గిల్గమేష్ యురక్ నగరానికి రాజుగా 2/3 వంతు దైవరూపం, ఒక వంతు మనిషి రూపం ఉన్న వ్యక్తిగా; దేవాలయాలు, నగరం చుట్టూరా గోడలు కట్టించిన వాడుగా, తోటలు, పంటపొలాలు వేయించినవాడుగా పరిచయం అవుతాడు. శక్తిమంతుడు, అందగాడు, తెలివైనవాడు అయిన గిల్గమేష్ సమస్తాన్ని నేర్చుకున్నాడు, మొహించిన స్త్రీలను చెరచేవాడు, ప్రజలను హింస పెట్టేవాడు. బాధితుల ఫిర్యాదులు విన్న దేవుళ్ళు గిల్గమేష్ ను ఒక కంట కనిపెట్టడానికి ఎంకిడు అనే భారీ అడవి మనిషిని సృష్టిస్తారు. అనతికాలంలో ఎంకిడు గిల్గమేష్ కి ప్రాణ స్నేహితుడవుతాడు. అయితే దేవుళ్ళు ఎంకిడుకి మరణం కలుగచేస్తారు. ఎంకిడు మరణించడంతో గిల్గమేష్ భూదిగంతాల వరకూ ప్రయాణించి అక్కడ జలప్రళయం గురించి, దేవుళ్ళకు సంబంధించిన ఇతర రహస్యాలను తెలుసుకొని తిరిగి ప్రయాణమైన తర్వాత ఆ విషయాన్నిటినీ లాపిస్ లజూలీ అనే నీలి రాయి పై వ్రాసి దాన్ని రాగి పెట్టెలో భద్రపరచినట్లుగా చదువుతాము.
గిల్గమేష్ కావ్యం 'ఎంకిడు' పాత్రతో మొదలవుతుంది. ఎంకిడు అడవి జంతువులతో జీవిస్తాడు. ఒక వేటగాడు అతడిని కనుగొని యురక్ నగరం నుండి తీసుకురాబడిన ఆలయపు వేశ్యను ఎంకిడు వద్దకు పంపిస్తాడు. ఆ రోజుల్లో స్త్రీ, మైధునం అనేవి క్రూరులను సైతం మచ్చిక చేసుకునే మహా శక్తులని ప్రజలు నమ్మేవారు. వేశ్యతో మైధునం చేస్తున్న ఎంకిడుని చూసిన ఇతర జంతువులు అతడికి దూరమయ్యాయి. ఆ వేశ్య ఎంకిడుకి అన్నీ విషయాలు భోదిస్తుంది. గిల్గమేష్ గురించి చెప్పినప్పుడు ఎంకిడు ఆశ్చర్యపోతాడు. వేశ్య తన వస్త్రాలలో కొన్నింటిని ఎంకిడుకి ఇచ్చి యురక్ నగరానికి తీసుకు వెళ్ళుతుంది. యురక్ చేరిన ఎంకిడు ఒకసారి పెళ్ళి కూతురి గదిలోకి వెళ్ళుతుండగా గిల్గమేష్ అడ్డుపడతాడు. వారిద్దరి మధ్య యుద్ధం మొదలవుతుంది. ఆ యుద్ధంలో గిల్గమేష్ గెలుస్తాడు. అనతికాలంలో వారిద్దరూ స్నేహితులుగా మారిపోయి క్రొత్త సాహస కృత్యాలు చేయాలనుకుంటారు.
స్నేహితుడి మరణాన్ని జీర్ణించుకోలేని గిల్గమేష్ తన భవిష్యత్తు మరణాన్ని గురించి చింతిస్తాడు. గిల్గమేష్ దుఖపడుతూ తన దుస్తుల్ని ఎంకిడుకి తొడిగి, ఎంకిడు దుస్తుల్ని ధరించుకొని, నోవాహు జలప్రళయం నుండి బ్రతికి బయటపడిన ఉష్ణాపిస్టిమ్ అనే మెసొపొటేమియన్ పూజారి కలవడానికి ప్రయాణమవుతాడు. దేవుళ్ళచే నిత్యజీవం ప్రసాదించబడ్డ ఉష్ణాపిస్టిమ్ ద్వారా మరణాన్ని తప్పించుకోవచ్చని గిల్గమేష్ ఆశిస్తాడు. గిల్గమేష్ ఒక వైపు సూర్యుడు ఉదయించి మరోవైపు అస్తమించే 'మషు' అనే రెండు శిఖరాలు గల పర్వతాన్ని చేరుకుంటాడు. అక్కడ ఆ పర్వత ద్వారాన్ని కాపలా కాసే రెండు రాక్షస తేళ్ళు గిల్గమేష్ ను అడ్డుకుంటాయి. వాటిని ప్రాధేయపడి మొత్తంమీద ఆ పర్వత ద్వారంలోకి ప్రవేశిస్తాడు.
గిల్గమేష్ క్రీస్తు పూర్వం 2200 సంవత్సరాల క్రితం సుమేరియాలో వ్రాయబడిన గ్రంథం. ఇది మానవుడు రచించిన మొట్ట మొదటి కావ్య గ్రంథము. ఈ గ్రంథం 12 రాతి పలకల మీద వ్రాయబడింది. క్రీస్తు పూర్వం 2700 - 2500 మధ్య మెసొపటేమియాలో యురక్ అను నగరాన్ని పరిపాలించిన 'గిల్గమేష్' అను సుమేరియన్ రాజు యొక్క సాహసకృత్యాల గురించి ఈ కావ్యంలో వ్రాయబడినవి. ఈ గ్రంథము బాబిలోనియన్ అను అక్కాడియన్ మాండలిక భాషలో వ్రాయబడింది. గిల్గమేష్ కావ్య రచయత యొక్క సరైన వివరాలు చరిత్రకారులకు ఇంతవరకూ లభ్యమవ్వలేదు. గిల్గమేష్ గ్రంథాన్ని 1853 లో హోర్మడ్ రస్సమ్ కనుగొన్నాడు.
సునీత ఉపద్రష్ట నేపథ్య గాయని, డబ్బింగ్ కళాకారిణి. గుంటూరులో పుట్టి పెరిగిన ఈమె గుంటూరు, విజయవాడలో విద్యాభ్యాసం చేసింది. మొదట్లో టీవీ కార్యక్రమాలకు వ్యాఖ్యాతగా, సహాయ దర్శకురాలిగా పలు బాధ్యతలు నిర్వహించింది. 15 సంవత్సరాల వయసులో చిత్ర పరిశ్రమలో గాయనిగా ప్రవేశించింది. మొదట్లో ఆమెకు గులాబి, ఎగిరే పావురమా పేరు తెచ్చిన చిత్రాలు. తర్వాత డబ్బింగ్ కళాకారిణిగా రాణిస్తూ అనేకమంది తెలుగు కథానాయికలకు గాత్రదానం చేసింది. ఈమె 8 సంవత్సరాల కాలంలో సుమారు 500 సినిమాలకు డబ్బింగ్ కళాకారిణిగా పనిచేసింది.
విద్యార్థినిగా, ఉపద్రష్ట సునీత సాంస్కృతిక వ్యవహారాలు, మంత్రిత్వ శాఖ, ఢిల్లీ వారి వద్ద నుండి, జానపద పాటలు కోసం ఢిల్లీలో మొదటి జాతీయ అవార్డు అందుకొంది, ఆమె 8 సంవత్సరాల వయస్సులో ఒక స్కాలర్‌షిప్ కూడా పొందింది.
ఈమె విద్యాభ్యాసం తన సొంత ఊరు గుంటూరు లోను, మరికొంత కాలం విజయవాడలోను జరిగింది. చిన్ననాటి నుండే సంగీతం మీద అనురక్తితో విజయవాడలో సంగీత ద్రష్ట అయిన పెమ్మరాజు సూర్యారావు వద్ద కర్ణాటక సంగీతంలోను, కలగా కృష్ణమోహన్ గారి దగ్గర లలిత సంగీతంలో 8 సంవత్సరాల పాటు శిక్షణ పొందింది. గురువుగారితో పాటు త్యాగరాజ ఆరాధనోత్సవాలలో పాల్గొనేది.
ఈమె 15 సంవత్సరాల వయసులో మొదటిసారిగా సినిమాలలో నేపథ్యగాయనిగా ప్రవేశించింది. శశి ప్రీతం సంగీత దర్శకత్వంలో గులాబి సినిమా కోసం సిరివెన్నెల సీతారామశాస్త్రి రచించిన "ఈ వేళలో నీవు ఏం చేస్తు ఉంటావు" అనే పాట పాడింది. ఈ పాట ప్రజలకు బాగా చేరువయ్యింది. తరువాత ఈమె తెలుగు, కన్నడ, తమిళ, మలయాళ భాషలలో సుమారు 3,000 సినిమా పాటలు పాడింది.
ఈమెకు 19 సంవత్సరాల వయసులో కిరణ్ తో వివాహమైనది. వీరికి ఇద్దరు పిల్లలు: అబ్బాయి ఆకాష్, అమ్మాయి శ్రేయ. పిల్లలిద్దరూ కూడా పాటలు పాడగలరు.ఈమెకు రెండో వివాహం కొరకు నిశ్చితార్థం 7/12/2020లో వ్యాపారవేత్త అయిన మ్యాంగో మీడియా గ్రూప్‌ అధినేత రామ్‌ వీరపనేనినితో జరిగింది. 2021 జనవరి 9, శనివారం వీరి వివాహం జరిగింది.
ఉపద్రష్ట సునీత తమన్నా, అనుష్క, సౌందర్య, జెనీలియా, శ్రియా సరన్, జ్యోతిక, ఛార్మి, నయనతార, సదా, త్రిష, భూమిక, మీరా జాస్మిన్, లైలా, స్నేహ, సోనాలి బెంద్రే, కమలినీ ముఖర్జీ, కత్రినా కైఫ్ మొదలైన వారికి గాత్రదానం ఇచ్చింది.
సునీత ఉపద్రష్ట నరసింహారావు, సుమతి దంపతులకు గుంటూరులో జన్మించింది. ఈమె మేనత్త, చిన్నమ్మ సంగీత పాఠాలు చెప్పేవారు. సంగీతం వీరి కుటుంబాలలో కొన్ని తరాలుగా వస్తోంది.
తమిళనాడు ఎక్స్‌ప్రెస్ రైలుని చెన్నై, న్యూఢిల్లీ మద్య క్రింద అగస్టు 1, 1976 న ఇందిరా గాంధి ప్రారంభించారు. ట్రైన్ నెంబర్ 121/122 తో 13 భొగిలతో ప్రవేశపెట్టారు. ప్రస్తుతం ఈ రైలు 24 భోగిలతో నడుస్తొంది .ప్రస్తుత ఈ రైలు నెంబర్లు 12621/12622. ఈ రైలుకు ఇప్పుడు చాలా ఆదరణ ఉంది. తమిళనాడు ఎక్స్‌ప్రెస్ మొదట వారంలో మూడుసార్లు నడిపినప్పటికి తరువాత దీనిని రోజూ నడుపుతున్నారు. చెన్నై-విజయవాడ విజయవాడ-చెన్నై రైలు మార్గము విద్యుద్దీకరణ జరిగిన తరువాత చెన్నై-విజయవాడ వరుకు 4 ఇంజన్ ను విజయవాడ నుండి న్యూఢిల్లీ వరకు 2ఇంజన్ ను ఉపయోగించేవారు.చెన్నై-న్యూఢిల్లీ మద్య పాక్షిక విద్యుద్దీకరణ జరిగిన తరువాత విజయవాడ-చెన్నై వరుకు 4 ఇంజన్ ను అక్కడి నుండి ఇటార్సి వరుకు 2 ఇంజన్ ను ఇటార్సి నుండి న్యూఢిల్లీవరుకు 4ఇంజన్ ఉపయోగించేవారు. ప్రస్తుతం ఈ రైలును ఈ రోడ్ కు చెందిన 4ఇంజన్ ను ఉపయోగిస్తున్నారు.
తమిళనాడు ఎక్స్‌ప్రెస్విజయవాడ, వరంగల్లు, బలార్షా, నాగపూర్, ఇటార్సి, భోపాల్, ఝాన్సీ, గ్వాలియర్, ఆగ్రా ల మీదుగా న్యూఢిల్లీ చేరుతుంది.చెన్నై సెంట్రల్ రైల్వే స్టేషను నుండి విజయవాడ స్టేషన్ ల మద్య అగకుండా ప్రయాణిస్తుంది.విజయవాడ నుండి చెన్నై సెంట్రల్ రైల్వే స్టేషను చేరుకోవడానికి తమిళనాడు ఎక్స్‌ప్రెస్ 6 గంటల 20 నిమిషాలు, చెన్నై సెంట్రల్ రైల్వే స్టేషను నుండి విజయవాడ చేరడానికి 6 గంటల 45 నిమిషాలు పడుతుంది.తమిళనాడు ఎక్స్‌ప్రెస్'చెన్నై సెంట్రల్ రైల్వే స్టేషను నుండి విజయవాడ స్టేషన్ల వరుకు 431 కొలోమీటర్లు ఆగకుండా ప్రయాణిస్తుంది.ఇది తిరువనంతపురం రాజధాని ఎక్స్‌ప్రెస్ తరువాత అత్యధక దూరం విరామం లేకుండా ప్రయాణించు ఎక్స్‌ప్రెస్.
తమిళనాడు ఎక్స్‌ప్రెస్ భారత రైల్వేలు నిర్వహిస్తున్న ఎక్స్‌ప్రెస్ రైలుబండి. ఇది చెన్నై, న్యూఢిల్లీ పట్టణాల మధ్య నడుస్తుంది.తమిళనాడు ఎక్స్ ప్రెస్ భారత రైల్వే లోని ఒక ప్రతిష్ఠాత్మక రైలు సర్వీస్.
రాము తన ఉంగరాన్ని అమ్మడానికి ప్రయత్నిస్తాడు. కాని బాగా తక్కువ వస్తుంది. జ్యోతి అందాల పోటీకి వెళుతుంది కాని ఆమెకు ప్రవేశ టికెట్ లేనందున లోనికి రానివ్వరు. ఒక అధికారి ఆమెను చూసి తనతో ఒకరాత్రి గడిపితే పోటీలో ఉండనిస్తానని ఆమెకు ఆఫర్ ఇస్తాడు. పరిశ్రమ చవకబారు తనం చూసి ఆశ్చర్యపోయిన ఆమె ఆ అధికారిని అవమానించి వెళ్లిపోతుంది. రాత్రి అవుతూండగా ఆమె తిరిగి రైలు స్టేషన్ వద్దకు వస్తుంది. అక్కడ ఆమె మళ్ళీ రామును కలుస్తుంది. ఇద్దరూ కలిసి తమ నేర జీవితాలను ప్రారంభిస్తారు.
భలే దొంగలు 2008 లో వచ్చిన తెలుగు చిత్రం. దీనిని శ్రీ లక్ష్మీ దేవి ప్రొడక్షన్స్ బ్యానర్‌పై శాఖమూరి పాండురంగారావు, బెల్లంకొండ సురేష్ నిర్మించారు. కె. విజయ భాస్కర్ దర్శకత్వం వహించాడు. తరుణ్, ఇలియానా ప్రధాన పాత్రల్లో, జగపతి బాబు ప్రముఖ పాత్రలో నటించారు. కెఎమ్ రాధా కృష్ణన్ సంగీతం అందించాడు. ఈ చిత్రం బాక్సాఫీస్ వద్ద సగటుగా నడిచింది. ఇది 2005 నాటి హిందీ చిత్రం బంటి ఔర్ బబ్లికి రీమేక్. ఆడియో మార్చి మొదటి వారంలో విడుదలైంది, సినిమా మార్చి చివరిలో విడుదలైంది.
రైలులో, ఒక అపరిచితుడు వారికి బిస్కెట్లు ఇస్తాడు,రాము వటిని తింటాడు. మెలకువ వచ్చి చూసుకునే సరికి అతని సామాను పోతుంది. ఒక అధికారికి ఫిర్యాదు చేస్తూండగా జ్యోతి కూడా అక్కడికి వస్తుంది.ఆమె సామాను కూడా పోయింది. ఆ అధికారి వారికి సహాయం చేస్తానని వాగ్దానం చేస్తాడు. వారి వద్ద ఉన్న డబ్బును సేవా రుసుముగా తీసుకుంటాడు. ఆ వ్యక్తి డూప్ అనీ, వాళ్ళ దగ్గర ఉన్న కాస్త డబ్బునూ అతడు కొట్టేసాడనీ వాళ్ళు తరువాత తెలుసుకుంటారు.
జ్యోతి మోడల్‌గా పనిచెయ్యాలని, నగరంలో అందాల పోటీలో పాల్గొనాలనీ కోరుకుంటుంది. ఆమె తన తల్లి తండ్రులకు ఈ విషయం చెబుతుంది. కాని ఆమె నాయనమ్మ మాత్రం దీనికి ఒప్పుకోదు. మరుసటి రోజు జ్యోతికి పెళ్ళిచూపులు కూడా ఏర్పాటు చేస్తుంది. జ్యోతి ఒప్పుకోదు. కానీ ఆమె నాయనమ్మ ఆమెను పట్టించుకోదు. ఆమె తల్లిదండ్రులు నిస్సహాయంగా ఉండిపోతారు. ఆమె కల నెరవేర్చుకోడానికి, ఆ రాత్రి ఇంటి నుండి పారిపోయి, రాము ఎక్కిన రైలే ఎక్కుతుంది.
రాము, మరో ఉద్యోగ ఇంటర్వ్యూలో ఛీ కొట్టించుకుని ఇంటికి వస్తాడు. కోపించిన తండ్రి అతణ్ణి చిన్నబుచ్చుతాడు. ఈ ప్రక్రియలో, రాము తాను ఉద్యోగం చెయ్యనని, వ్యాపారం చేయాలనుకుంటున్నాననీ చెబుతాడు. ఈ ఆలోచనను తండ్రి ఛీకొడతాడు. ఆ రాత్రి అతను ఇంటి నుండి పారిపోతాడు.
ఆస్తికులు “ఈ విశ్వమే భగవంతుడు కనే ఒక కల లాంటిది” అని అంటారు. కల అనేది నిద్రలో ఉంటుంది. నిద్ర అనేది ఒక మనిషి శారీరక మానసిక పరిస్థితులవలన మొదలౌతుంది. ఎవరైనా మనకు కలలో జరిగే సంఘటనల కార్యకారణ సంబంధాలద్వారా, కల యొక్క పుట్టుక కారణాన్ని కనిపెట్టాలంటే అది దాదాపు అసంభవం. అలానే ఈ విశ్వంలోని కార్య కారణ సంబంధాలతో విశ్వం పుట్టుక ముందు ఏమి ఉందో అన్వేషించటం కష్టమవ్వవచ్చు. ఆస్తికుల విషయంలో, దేవుడు కనే కల లాంటిది ఈ విశ్వమైతే, మరి దేవుడిని ఎవరు సృష్టించారు?
దీనికి సమాధానం, దేవుడు తను కనే కల లో భాగం కాదు.కాబట్టీ ఈ విశ్వం లోని సూత్రాలైన కార్య కారణ సంబంధాలను దేవుడికి అన్వయించలేము. దేవుడికి కారణం లేదు. మొత్తానికి సృష్టి జన్మ విషయానికి వచ్చేసరికి హేతువాదులూ, ఆస్తికులూ ఒకేరకమైన సమాధానాలు ఇస్తున్నారు. తేడా ఒక్కటే, ఆస్తికులు సృష్టి ఆదికి దేవుడిలో, ఒక మంచి లోక కల్యాణ కరమైన ఉద్దేశాన్ని చూస్తున్నారు. కానీ ఇక్కడ మనిషి, దేవుడిని మరీ తన రూపంలో ఊహించుకొంటున్నాడేమో!
ఉద్దేశాలూ, ఇచ్చలూ మానవునికి ఉంటాయి. ఇవి అతనిలో జీవ పరిణామ పరంగా ఏర్పడతాయి. క్వార్క్లూ, పాజిట్రాన్లు ఏర్పడక ముందు జరిగిన బిగ్ బ్యాంగ్ కు భగవంతుడు కారకుడైతే, ఆయనకు జీవపరిణామం ద్వారా వచ్చిన “ఇఛ్ఛ” ను ఆపాదించటం సరి కాదేమో!
బిగ్ బ్యాంగ్ తీయరీ ప్రకారం, విశ్వం ఒక పెద్ద విస్ఫోటనంతో ప్రారంభమైంది. ఆ విస్ఫోటనం నుంచీ జరిగిన సంఘటనల ప్రవాహమే కాలం. అంటే విశ్వం తో పాటు కాలం కూడా పుట్టింది. కానీ, ఏ కారణం వలన బిగ్ బ్యాంగ్ పేలుడు జరిగింది?
బిగ్ బ్యాంగ్ కి ముందు అంతటా “ఏమీ లేని స్థితి” ఉండేది. ఆ స్థితిలో పదార్థం లేదు, శక్తి లేదు, స్థలం లేదు. అనుభవించటానికి నువ్వూ నేనూ లేము. ఆ శూన్యం లో కాలం లేదు. కాలం ఉండటానికి ఏదో ఒక సంఘటన జరగాలి కదా!
ఒక సంఘటన జరిగితే, ఆ సంఘటన నుంచీ సమయాన్ని లెక్కించవచ్చు. ఆ సంఘటన ముందు సమయాన్ని కొలవవచ్చు. ఏ సంఘటనలూ జరగటానికి వీలులేని సందర్భం లో సహజంగానే సమయాన్ని ఊహించలేము. అది పరిపూర్ణమైన శూన్యం. దానిలో సాపేక్షత లేదు. అలానే అటువంటి శూన్యాన్ని నిర్వచించలేము . కాబట్టీ విశ్వం పుట్టుకకి ముందు కాలం లేదు. కారణమూ ప్రభావమూ అనేవి కాలం లో జరిగే విషయాలు. కారణం ముందు జరిగి, తద్వారా దాని ప్రభావం పుడుతుంది. కాలం లేని చోట కారణమూ ప్రభావమూ ఉండవు. విశ్వం పుట్టుకతోనే కాలం ఏర్పడింది. పుట్టుకకు ముందు కాలం లేదు. కాలం లేని చోట కారణం కూడా ఉండదు. కాబట్టీ, విశ్వ జననానికి కారణం లేదు. ఇక ముందు,మన శాస్త్రవేత్తలు, కారణం లేని విషయాలని శోధించటానికి కూడా తమ పరిశోధనలను ఉపయోగించవలసి వస్తుంది.
ఆస్తికత్వం దృష్టితో చూసినా, నాస్తికత్వ దృష్టితో చూసినా, మనం ఒక కారణం లేని మూలానికి వెళ్ళ వలసి వస్తోంది. కాబట్టీ, “ఈ విశ్వం పుట్టుక కి కారణం లేదు”, అనటం హేతుబధ్ధమే!
జానూ భాయ్ కైలాష్ ని జైలులోనే హతమార్చాలని ప్రయత్నిస్తాడు. కైలాష్ పోలీసుల నుంచి తప్పించుకోగా జానూభాయ్ అతని కోసం వెతుకుతుంటాడు. పోలీసు కమీషనర్ కైలాష్ ను పట్టుకుని ఇస్తే మంచి రివార్డు ఇస్తామని చెబుతాడు. సమీర అన్న జానూ భాయ్ కి భయపడి ఇల్లు ఖాళీ చేసి బ్యాంకాక్ వెళ్ళిపోతాడు. చోటు సమీరను వెతుక్కుంటూ బ్యాంకాక్ వెళ్ళగా అక్కడ అతనికి కైలాష్ కనిపిస్తాడు. నిజానికి మంత్రిని చంపింది తాను కాదనీ మంత్రి సోదరుడనీ, నేరం తన మీద వేసుకున్నానని చెబుతాడు కైలాష్. ఈ లోపు జానూ భాయ్ సమీర, ఆమె అన్నను అపహరించి కైలాష్ ను తనకు అప్పజెప్పమని చెబుతాడు. చోటు సమీరను రక్షించి తన కుటుంబంతో కలుసుకోవడంతో కథ ముగుస్తుంది.
పోలీసులు ఎన్నో నేరాల్లో ముఖ్య పాత్రధారియైన జానూభాయ్ ని పట్టుకోవడానికి చోటు సహాయం అడుగుతారు. సమీర తన అన్నకి అన్నం పెడుతున్న సమయంలో చోటూ పోలీసుల సాయంతో వచ్చి ఇల్లంతా చిందరవందర చేస్తాడు. సమీరను ప్రేమిస్తున్నట్లు చెబుతాడు. అన్న జైలుకి వెళ్ళడంతో ఆమె కూడా చోటుని ప్రేమిస్తున్నానని చెబుతుంది. వీరయ్య పెద్ద కొడుకు కైలాష్ కూడా జానూ భాయ్ దగ్గరే పనిచేస్తుంటాడు. అతన్ని జానూభాయ్ పథకం వేసి ఒక మంత్రిని చంపిన కేసులో అరెస్టు చేస్తారు పోలీసులు.
వీరయ్య చిన్నకొడుకుని చిన్నపిల్లలను అపహరించి వారిని భిక్షగాళ్ళగా మార్చివేసే ముఠాకి చెందిన చిదంబరం అనే వ్యక్తి అపహరిస్తాడు. ఆ పిల్లవాడికి అతను చోటు అని పేరు పెడతాడు. వీధుల్లో అడుక్కుని అతనికి డబ్బులు తెచ్చివ్వమని చెబుతాడు చిదంబరం. ఒకసారి పోలీసులు చిదంబరం మీద దాడి చేస్తే చోటు పోలీసులకు సహాయం చేస్తాడు. పోలీసులు అతని సహాయానికి మెచ్చి బహుమానం ఇస్తారు. అప్పటి నుంచి చోటు నేరస్థులను పట్టుకోవడానికి పోలీసులకు సహాయం చేస్తూ ఉంటాడు.
చోటు పెద్దయిన తర్వాత కూడా చిదంబరాన్ని తన తల్లిదండ్రులను గురించి అడుగుతూ ఉంటాడు కానీ అతను మాత్రం సమాధానం చెప్పడు. ఒక రౌడీని పట్టుకునే క్రమంలో చోటుకి సమీర అనే గిటార్ టీచర్ తో పరిచయం అవుతుంది. ఆమె అన్న జానూ భాయ్ అనే ముఠానాయకుడి దగ్గర పనిచేస్తుంటాడు.
ఏక్ నిరంజన్ పూరీ జగన్నాథ్ దర్శకత్వంలో 2009 లో విడుదలైన చిత్రం. ఇందులో ప్రభాస్, కంగనా రనౌత్ ముఖ్యపాత్రలు పోషించారు.
శంకర్రావు తొలిసారిగా 1983లో షాద్‍నగర్ అసెంబ్లీ నియోజకవర్గం నుంచి ఎన్నికైనాడు. 1989లో రెండోసారి అదే స్థానం నుంచి ఎన్నికకాగా 1994లో తెలుగుదేశం పార్టీకి చెందిన బక్కని నర్సిములు చేతిలో పరాజయం పొందాడు. 1999లో మళ్ళీ అదే స్థానం నుంచి పోటీచేసి మూడవసారి శాసనసభలో ప్రవేశించాడు. 2004లో కూడా షాద్‌నగర్ నుంచి సిటింగ్ ఎమ్మెల్యేగా పోటీచేసి బక్కని నర్సింలుపై విజయం సాధించాడు. వైఎస్సార్ మంత్రివర్గంలో చిన్న నీటిపారుదల శాఖ మంత్రిగా పనిచేశాడు. నియోజకవర్గాల పునర్వ్యవస్థీకరణలో ఈ నియోజకవర్గం జనరల్‌కు మారడంతో 2009లో శంకర్రావు సికింద్రాబాదు కంటోన్మెంట్ నియోజకవర్గం నుంచి కాంగ్రెస్ పార్టీ తరఫున పోటీచేసి సమీప ప్రత్యర్థి తెలుగుదేశం పార్టీకి చెందిన జి.శాయన్నపై 4 వేలకుపైగా ఓట్ల మెజారిటీతో గెలుపొందినాడు. కొణిజేటి రోశయ్య మంత్రివర్గంలోనూ, కిరణ్ కుమార్ రెడ్డిలోనూ నీటిపారుదల శాఖ , జౌళి శాఖ మంత్రిగా పని చేశాడు.
శంకరరావు 1948 ఏప్రిల్ 20న జన్మించాడు. వైద్యశాస్త్రంలో డీగ్రీ పూర్తిచేశాడు. స్థానికంగా మంచి డాక్టరుగా పేరు పొందాడు. రాజకీయాలలో చేరిన పిదప వైద్యవృత్తికి స్వస్తి చెప్పాడు. ప్రత్యేక తెలంగాణ రాష్ట్ర సాధనకై మద్దతు పలికాడు. విద్యార్థి దశలో ఉన్నప్పుడే 1969 తెలంగాన ఉద్యమం కొరకు పోరాడినాడు.
పి.శంకరరావు, కాంగ్రెస్ పార్టీకి చెందిన నాయకుడు. మాజీ రాష్ట్ర మంత్రి. ఇప్పటివరకు శంకరరావు 5 సార్లు రాష్ట్ర శాసనసభకు ఎన్నికయ్యాడు. 4 సార్లు షాద్‌నగర్ అసెంబ్లీ నియోజకవర్గం నుంచి ఎన్నిక కాగా 2009లో సికింద్రాబాద్ శాసనసభ నియోజకవర్గం నుంచి విజయం సాధించాడు.
శంకరరావు కాంగ్రెస్ పార్టీ సీనియర్ నాయకుడు జి.వెంకటస్వామి పెద్ద కూతురు విశ్వశాంతిని వివాహం చేసుకున్నాడు. వీరికి ఇద్దరు కుమారులు, ఒక కుమారై ఉన్నారు.
2008 డిసెంబరు 25 రాత్రి రామానాయుడు స్టూడియోలో నిర్వహించిన కార్యక్రమంలో మస్కా పాటలను విడుదల చేసారు. దాసరి ఆడియో సిడిని లాంచ్ చేసి రామానాయుడికి మొదటి యూనిట్ ఇచ్చారు. డి సురేష్ బాబు ఆడియోకాసెట్‌ను ప్రారంభించి, మొదటి యూనిట్‌ను సినిమా ప్రధాన పాత్రధారులకు ఇచ్చాడు.
పెరంబూరు భారతదేశంలోని తమిళనాడు రాష్ట్రం లోని మహానగరమైన ఉత్తరచెన్నై లోని ఒక ప్రముఖ ప్రదేశం. అన్ని అవసరాలని తీర్చగలిగిన అన్ని వసతులు కలిగి ఖరీదైన ప్రాంతం. ఈ ప్రదేశానికి ఈ పేరు రావడానికి కల సరి అయిన కారణం తెలియనప్పటికీ ఇక్కడ కొన్ని వందల సంవత్సరాల కింద హుజూర్ తోటల చుట్టూ వెదురు అడవులను పేచబడినట్లు భావిస్తున్నారు. ప్రస్తుతం ఆ ప్రదేశంలో సింప్సన్ ప్రైవేట్ లిమిటెడ్ గృహాలు ఉన్నాయి. తమిళ భాషలో పెరంబు అంటే వెదురు అలాగే ఊరు అంటే నగరం. చెన్నై సెంట్రల్ నుండి ఈ ప్రదేశం 4 కిలోమీటర్లు దూరంలో ఉంది. పెరంబూరు వాణిజ్య నివాస గృహాల మిశ్రితమైన ప్రాంతం. పెరంబూరులో మాధవరం రహదారి అత్యంత చురుకైనవాణిజ్య కేంద్రం. ఇది నగల దుకాణాలకు, ఔషధ దుకాణాలకు, నిత్యావసర దుకాణాలకు కేంద్రం. సమగ్ర రైలు పెట్టెల కర్మాగారము ఈ ప్రాంతంలో కలదు.
పెరంబూరు మూడు రైల్వే స్టేషన్లతో సేవలందిస్తున్నది. అవి పెరంబూరు, పెరంబూరు కేరేజ్ వర్క్స్, పెరంబూరు లోకో వర్క్స్. 1850లో ఇక్కడ రైల్వే శాఖాపరమైన స్థాపనలు అభివృద్ధి చేసే సమయంలో బ్రిటిష్ ప్రభుత్వం ఒప్పందాలు చేసుకుని నివాసగృహాలు ఏర్పాటు చేసుకున్న ప్రాంతాలలో పెరంబూరు ఒక్కటి. చెన్నై నగరంలో బ్రిటిష్ ప్రభుత్వం ఒప్పందం చేసుకున్న ప్రాంతాలలో పెరంబూరు మొదటి దశలోనిది. తమిళ నాడులో పెరంబూరు ఆంగ్లో ఇండియన్లు అత్యధికంగా ఉన్న ప్రాంతాలలో ఒకటి. అలాగే దక్షిణ ఇండియాలో కూడా అత్యధికమైన ఆంగ్లో ఇండియన్లు ఇక్కడ నివస్తున్నారు. పెరంబూరు చుట్టుపక్కల ప్రదేశాలలో ఐ సి ఎఫ్ నిర్మాణం సమయంలో పలు ఒప్పందాలతో బ్రిటిష్ ప్రభుత్వం ఇక్కడ నివాస గృహ సముదాయాలు నిర్మించడం ఆంగ్లో ఇండియన్లు ఇక్కడ అధికంగా నివసించడానికి కారణం.
పెరియార్ నగర్ , టి వి కె నగర్ , కొళత్తూరు , మూలాంకడై , మాధవరం , వ్యాసర్ పాడి , డౌటన్ లేక పురసైవాక్కమ్ , పొన్నియమ్మన్‌మేడు , వేప్పేరి .
దేవాలయాలు :- అయ్యపన్ ఆలయం, తుకత్తమ్మన్ తిరుకోయిల్, వినయకుమార్ కోయిల్, లక్ష్మి అమ్మన్ కోయిల్, లార్డ్ అయ్యప్పన్ కోయిల్, పళని ఆండవర్ కోయిల్, కలసదామన్ కోయిల్.
చర్చి :- అవర్ లేడీ ఆఫ్ లార్డ్స్ ష్రైన్ , సెయింట్ థెర్సా చర్చ్ , సెయింట్ జోసెఫ్ చర్చ్ , సెయింట్ జార్జ్ చర్చ్ ,
చెన్నైలోని ప్రధాన రైల్వే కేంద్రాలలో పెరంబూరు ఒకటి ఇందుకు ఇక్కడ ఐ సి ఎఫ్ ఉండడం ఒక్కటే కారణం కాదు ఇక్కడ అనేక ఎక్స్‌ప్రెస్, సూపర్ ఫాస్ట్ రైళ్ళు అగడం కూడా ఒక కారణమే. చెన్నై సెంట్రల్, చెన్నై ఎగ్మూర్, తాంబరం, మాంబళమ్ తరువాత చెన్నై మహానగరంలో అధికంగా ప్రయాణీకులు ప్రయాణించే రైల్వేస్టేషన్‍గా పెరంబూరు 5వ స్థానంలో ఉంది.
పెరంబూరు కొళత్తూరు, తిరు వి కా నగర్ నియోజక వర్గాల మధ్యలో ఉంది. ఇవి కూడా ఉత్తర చెన్నైమహా నగరంలో భాగమే. లోక్‌సభా ఎన్నికలలో పెరంబూరు ఉత్తర చెన్నై విభాగంలో ఉంటుంది. పెరంబూరు చెన్నై నగ కార్పొరేషన్‌లో 51వ వార్డు 52బ వార్డు, 53బ వార్డు విభాగాలుగా పరిగణించబడుతుంది.
లు ఖరీదు చేసే వజ్రపుటుంగరాన్ని పంపితే సురయ్యా మహదానంగా స్వీకరిస్తే తన కథ సుఖాంతమని భావించాడు దేవ్. చనిపోతామని బెదిరించి, సురయ్యా మనస్సు మార్చారు ఆమె బంధుగణం. భగ్న హృదయురాలైన సురయ్యా దేవ్ పంపిన ఉంగరాన్ని సముద్రంలో విసిరేసింది. దేవ్ కు ఈ పరిణామాలు శరాఘాతమయ్యాయి. దో సితారె వీరిరువురూ కలిసి నటించిన చివరి చిత్రం. సురయ్యా జీవితాంతం అవివాహత గానే మిగిలిపోయింది. సురయ్యా తన 75వ సంవత్సరంలో ముంబాయిలో కన్ను మూసింది. విఫల ప్రేమ దేవానంద్ లో పట్టుదల పెంచి మంచి నటుడ్ని చేసింది.
నాగపూర్ లో జరిగిన కాంగ్రెస్ సమావేశానికి, దేవ్ ను ప్రత్యేక అతిథిగా అహ్వానించారు. పండిట్ జవహరలాల్ నెహ్రును దేవ్ ఇక్కడే మొదటిసారి దగ్గరిగా చూసాడు. ప్రధాని సహాయ నిధి కై, ఢిల్లీ లో, చిత్ర పరిశ్రమ ప్రత్యేక వినోద కార్యక్రమాల సాయంత్రం నిర్వహించింది. ఓ మేరె వతన్ కె లోగో అనే పాట లత పాడితే నెహ్రూ కళ్లు చెమర్చాయి. ఈ ప్రదర్శనకు వచ్చిన అప్పటి ప్రముఖ నట త్రిమూర్తులను నెహ్రూ తన తీన్ మూర్తి నివాసానికి ఆహ్వానిస్తే, అక్కడకు వెళ్లిన దేవ్ ఆనంద్, రాజ్ కపూర్, దిలీప్ కుమార్ లకు ఇందిరా గాంధి స్వయంగా స్వాగతం చెప్పింది. తేనీరిచ్చి, నెహ్రూ వద్దకు తీసుకెళ్లింది. నెహ్రూ చెప్పిన కబుర్లు దేవ్ ఒక చిన్న పిల్లాడిలా ఆసక్తిగా విన్నాడు. దేవ్ అమెరికాలో ఉన్నప్పుడు, నెహ్రూ మరణ వార్త విని, ఖిన్నుడయ్యాడు. అక్కడి ప్రముఖ దిన పత్రికలు నెహ్రూ మరణ వార్తను ప్రముఖంగా ప్రచురించటం దేవ్ గమనించాడు.
గైడ్ చిత్రానికి ముగ్గురు దర్శకులు. ఆంగ్ల చిత్రానికి టాడ్ డేనియల్ దర్శకత్వం వహించాడు. చిత్రానువాదం పెర్ల్ ఎస్ బక్, టాడ్ డేనియల్ సంయుక్తంగా నిర్వహించారు. స్ట్రాట్టన్ ఇంటర్నేషనల్ పతాకం కింద, టాడ్ డేనియల్ నిర్మాత, దర్శకత్వ బాధ్యతలు నిర్వహించాడు. ఒకే సారి ఆంగ్ల, హిందీ చిత్రాల చిత్రీకరణ సాంకేతిక కారణాలవలన సాధ్యం కాకపోవటం తో, తొలుత ఆంగ్ల చిత్రాన్ని చిత్రీకరించారు. ఈ కారణంగా హిందీ చిత్రం ఆలస్యం అవటం వలన అప్పటి దాక దర్శకత్వం వహించిన చేతన్ ఆనంద్, తన సొంత చిత్రం హకీకత్ నిర్వహణ బాధ్యతను నిర్వహించటానికై, గైడ్ దర్శకత్వ బాధ్యత నుంచి తప్పుకున్నాడు. విజయ ఆనంద్ గైడ్ దర్శకత్వం స్వీకరించాడు. ఆంగ్ల చిత్రానువాదం కాకుండా, భారతీయ ప్రేక్షకులకు నచ్చే విధంగా కొత్త చిత్రానువాదం తయారు చేశాడు. మనసంతా లగ్నం చేసి దర్శకత్వం వహించిన విజయ్ ఆనంద్ కృషి ఫలించి అనుకున్న విధంగా తీయగలిగాడు.
ఈ లోపు ఆంగ్ల చిత్రం విడుదలయ్యింది. అయితే చిత్రానువాదం పేలవంగా ఉండి, ఆంగ్ల ప్రేక్షకులను చిత్రం ఆకట్టుకోలేక పోయింది. చిత్రం పరాజయం పాలయ్యింది. ముంబాయిలో హిందీ చిత్రం అక్కడి ప్రముఖులకు చూపించినా, ఒకరూ నోరు విప్పి చిత్రం పై తమ అభిప్రాయం చెప్పలేదు. చిత్రంలో నాయకుడు ఒక వివాహితతో అక్రమ సంబంధం ఏర్పరచుకొంటాడు. ఆమెను మోసం చేసి జైల్ కు వెళ్తాడు. చివరకు ఒక సాధువుగా మారి, ఎడారిలో నిరాహార దీక్ష చేసి మరణిస్తాడు. ఎప్పుడూ అందంగా కనిపించే దేవ్ చిత్రంలో అందవిహీనంగా కనిపించటాన్ని విమర్శకులు ఏకి పారేసారు. నాయకుడు వివాహేతర సంబంధం పెట్టుకోవడం భారతీయ చిత్రాలకు తగని పని. చిత్రం కొనటానికి పంపిణీదారులెవరూ ముందుకు రాలేదు. దేవానంద్ పని అయిపోయింది, దివాళా తీయటం తప్పదని గిట్టని వాళ్లు ప్రచారం మొదలెట్టారు.
బాక్స్ ఆఫీస్ వద్ద విజయ దుందుభి మోగించిన గైడ్ చిత్రం పెక్కు విశేషాలను కలిగి ఉంది. ఈ చిత్రంలో నాయికగా నటించమని వహీదారెహమాన్ ను దేవానందే కాకుండా సత్యజిత్ రే కూడా అడగటం జరిగిందని కొందరు చెప్తారు. అయితే ఈ చిత్రం చిత్రీకరణ హక్కులను దేవానంద్ రచయిత ఆర్కె నారాయణ్ నుంచి ముందు పొందటం జరిగింది. ఈ చిత్రానికి అంకురార్పణే ఒక కథ. దేవ్, హం దొనో చిత్రం 1962 బెర్లిన్ చలనచిత్రోత్సవానికి, భారత దేశ అధికారిక చిత్రంగా ఎంపికయ్యింది. అక్కడే దేవానంద్ అమెరికా దర్శకుడు టాడ్ డేనియల్ ను కలవటం జరిగింది. టాడ్, పెర్ల్ ఎస్ బక్ ఆహ్వానం పై అమెరికా వెళ్లి వారితో వ్యాపార ఒప్పందం చేసుకొని గైడ్ చిత్రంలో నటించటానికి అంగీకరించాడు.
తన సహ నటి కల్పనా కార్తిక్ తో ప్రేమలో పడి, టాక్సీ డ్రైవర్ చిత్రం, చిత్రీకరణ జరుగుతున్నప్పుడు, మధ్యాహ్న భోజన విరామ సమయంలో పెళ్ళి చేసుకున్నాడు. పెళ్ళి, చావు వ్యక్తిగత వ్యవహారాలని గట్టిగా నమ్మే దేవానంద్ తన పెళ్ళి నిరాడంబరంగా, అతి కొద్ది మంది వ్యక్తుల మధ్య జరుపుకున్నాడు. ముస్లిం అయిన సురయ్యాతో వివాహానికి మతం అడ్డొస్తే, క్రిస్టియన్ అయిన మోనా సింగ్ తో వివాహానికి మతం అడ్డురాలేదు.
దేవ్, కల్పానా లకు ఇద్దరు సంతానం. కొడుకు సునీల్ ఆనంద్, కూతురు దేవిన. సునీల్ ఆనంద్ ఆనంద్ ఔర్ ఆనంద్ చిత్రంతో నటన ఆరంభించి మరో మూడు చిత్రాలు చేశాడు. చివరి చిత్రం మాస్టర్ . నటుడిగా సఫలత పొందలేదు. నవకేతన్ సంస్థ చిత్ర నిర్మాణ నిర్వహణలో ప్రస్తుతం పాల్గొంటున్నాడు.
అయితే, ఈ చిత్రం చూసాక రచయిత ఆర్కె నారాయణ్ పెదవి విరచాడు. అని తన అసంతృప్తిని వ్యక్త పరిచాడు. ఒక నవలను సినిమాగా తీసి రచయితను మెప్పించటం ఎవరికైనా కత్తిమీద సామే.